title: Europos Centrinio Banko sprendimas (ES) 2020/1333 2020 m. rugsėjo 15 d. kuriuo paskiriami struktūrinių vienetų vadovai, įgalioti priimti deleguotuosius sprendimus dėl nuosavų lėšų, ir panaikinamas Sprendimas (ES) 2018/547 (ECB/2020/41)

text:
25.9.2020

                  LT

                  Europos Sąjungos oficialusis leidinys

                  L 312/38

         EUROPOS CENTRINIO BANKO SPRENDIMAS (ES) 2020/1333
         2020 m. rugsėjo 15 d.
         kuriuo paskiriami struktūrinių vienetų vadovai, įgalioti priimti deleguotuosius sprendimus dėl nuosavų lėšų, ir panaikinamas Sprendimas (ES) 2018/547 (ECB/2020/41)
         EUROPOS CENTRINIO BANKO VYKDOMOJI VALDYBA,
         atsižvelgdama į Sutartį dėl Europos Sąjungos veikimo,
         atsižvelgdama į Europos centrinių bankų sistemos ir Europos Centrinio Banko statutą, ypač į jo 11 straipsnio 6 dalį,
         atsižvelgdama į 2016 m. lapkričio 16 d. Europos Centrinio Banko sprendimą (ES) 2017/933 dėl bendrosios įgaliojimų priimti sprendimus dėl teisinių priemonių, susijusių su priežiūros uždaviniais, delegavimo sistemos (ECB/2016/40) (1), ypač jo 4 ir 5 straipsnius,
         atsižvelgdama į 2018 m. kovo 15 d. Europos Centrinio Banko sprendimą (ES) 2018/546 dėl įgaliojimų priimti sprendimus dėl nuosavų lėšų delegavimo (ECB/2018/X10) (2), ypač į jo 2 straipsnį,
         kadangi:

                     (1)

                     siekiant spręsti klausimą dėl didelio sprendimų, kuriuos turi priimti Europos Centrinis Bankas (ECB), vykdydamas jam pavestus priežiūros uždavinius, skaičiaus, buvo nustatyta tam tikrų deleguotųjų sprendimų priėmimo procedūra;

                     (2)

                     delegavimo sprendimas įsigalioja Vykdomajai valdybai priėmus sprendimą, kuriuo paskiriami vienas arba daugiau struktūrinių vienetų vadovų, kurie sprendimus priima remdamiesi delegavimo sprendimu;

                     (3)

                     Vykdomoji valdyba, skirdama struktūrinių vienetų vadovus, turėtų atsižvelgti į delegavimo sprendimo svarbą ir adresatų, kuriems turi būti siunčiami deleguotieji sprendimai, skaičių;

                     (4)

                     Europos Centrinio Banko sprendime (ES) 2018/547 (ECB/2018/11) (3) nurodyti struktūrinių vienetų vadovai, įgalioti priimti deleguotuosius sprendimus pagal Sprendimo (ES) 2018/546 (ECB/2018/10) 2 straipsnį;

                     (5)

                     Sprendimo ECB/2004/2 (4) 10 straipsnio 1 dalyje numatyta, kad Vykdomoji valdyba nusprendžia dėl ECB struktūrinių vienetų skaičiaus, kiekvieno iš jų pavadinimo ir atitinkamos kompetencijos;

                     (6)

                     2020 m. spalio 1 d. ECB Bankų priežiūros tarnyboje bus įvykdyti organizaciniai pakeitimai, be kita ko, bus sukurtos dvi papildomos veiklos sritys, perskirstytos užduotys ir pervadintos veiklos sritys. Todėl Sprendimas (ES) 2018/547 (ECB/2018/11) nebeatspindės ECB Bankų priežiūros tarnybos organizacinės struktūros;

                     (7)

                     su Priežiūros valdybos pirmininku buvo konsultuojamasi dėl struktūrinių vienetų vadovų, kuriems turėtų būti deleguojami įgaliojimai priimti sprendimus dėl nuosavų lėšų;

                     (8)

                     todėl reikėtų panaikinti Sprendimą (ES) 2018/547 (ECB/2018/11),

               PRIĖMĖ ŠĮ SPRENDIMĄ:

            1 straipsnis
            Deleguotieji sprendimai dėl nuosavų lėšų
            Deleguotuosius sprendimus pagal Sprendimo (ES) 2018/546 (ECB/2018/10) 2 straipsnį priima vienas iš šių struktūrinių vienetų vadovų:

                        a)

                        Sisteminės svarbos ir tarptautinių bankų generalinio direktorato generalinis direktorius arba generalinio direktoriaus pavaduotojas, jei atitinkamo prižiūrimo subjekto ar grupės priežiūrą vykdo Sisteminės svarbos ir tarptautinių bankų generalinis direktoratas;

                        b)

                        Universaliųjų ir diversifikuotųjų įstaigų generalinio direktorato generalinis direktorius arba generalinio direktoriaus pavaduotojas, jei atitinkamo prižiūrimo subjekto ar grupės priežiūrą vykdo Universaliųjų ir diversifikuotųjų įstaigų generalinis direktoratas;

                        c)

                        Specializuotųjų įstaigų ir mažiau svarbių įstaigų generalinio direktorato generalinis direktorius arba generalinio direktoriaus pavaduotojas, jei atitinkamo prižiūrimo subjekto ar grupės priežiūrą vykdo Specializuotųjų įstaigų ir mažiau svarbių įstaigų generalinis direktoratas.

            2 straipsnis
            Panaikinimas ir įsigaliojimas

               1.   Sprendimas (ES) 2018/547 (ECB/2018/11) panaikinamas.

               2.   Šis sprendimas įsigalioja 2020 m. spalio 1 d.

            Priimta Frankfurte prie Maino 2020 m. rugsėjo 15 d.

                  ECB Pirmininkė

               Christine LAGARDE

            (1)  OL L 141, 2017 6 1, p. 14.

            (2)  OL L 90, 2018 4 6, p. 105.

            (3)  2018 m. kovo 27 d. Europos Centrinio Banko sprendimas (ES) 2018/547, kuriuo paskiriami struktūrinių vienetų vadovai, įgalioti priimti deleguotuosius sprendimus dėl nuosavų lėšų (ECB/2018/11) (OL L 90, 2018 4 6, p. 110).

            (4)  2004 m. vasario 19 d. Sprendimas ECB/2004/2 dėl Europos Centrinio Banko darbo reglamento patvirtinimo (OL L 80, 2004 3 18, p. 33).


title: Europos Centrinio Banko sprendimas (ES) 2020/1334 2020 m. rugsėjo 15 d. kuriuo paskiriami struktūrinių vienetų vadovai, įgalioti priimti deleguotuosius sprendimus dėl priežiūros įgaliojimų, suteiktų pagal nacionalinę teisę, ir panaikinamas Sprendimas (ES) 2019/323 (ECB/2020/42)

text:
25.9.2020

                  LT

                  Europos Sąjungos oficialusis leidinys

                  L 312/40

         EUROPOS CENTRINIO BANKO SPRENDIMAS (ES) 2020/1334
         2020 m. rugsėjo 15 d.
         kuriuo paskiriami struktūrinių vienetų vadovai, įgalioti priimti deleguotuosius sprendimus dėl priežiūros įgaliojimų, suteiktų pagal nacionalinę teisę, ir panaikinamas Sprendimas (ES) 2019/323 (ECB/2020/42)
         EUROPOS CENTRINIO BANKO VYKDOMOJI VALDYBA,
         atsižvelgdama į Sutartį dėl Europos Sąjungos veikimo,
         atsižvelgdama į Europos centrinių bankų sistemos ir Europos Centrinio Banko statutą, ypač į jo 11 straipsnio 6 dalį,
         atsižvelgdama į 2016 m. lapkričio 16 d. Europos Centrinio Banko sprendimą (ES) 2017/933 dėl bendrosios įgaliojimų priimti sprendimus dėl teisinių priemonių, susijusių su priežiūros uždaviniais, delegavimo sistemos (ECB/2016/40) (1), ypač jo 4 ir 5 straipsnius,
         atsižvelgdama į 2019 m. sausio 31 d. Europos Centrinio Banko sprendimą (ES) 2019/322 dėl įgaliojimų priimti sprendimus dėl priežiūros įgaliojimų, suteiktų pagal nacionalinę teisę, delegavimo (ECB/2019/4) (2), ypač į jo 3 straipsnį,
         kadangi:

                     (1)

                     siekiant spręsti klausimą dėl didelio sprendimų, kuriuos turi priimti Europos Centrinis Bankas (ECB), vykdydamas jam pavestus priežiūros uždavinius, skaičiaus, buvo nustatyta tam tikrų deleguotųjų sprendimų priėmimo procedūra;

                     (2)

                     delegavimo sprendimas įsigalioja nuo Vykdomosios valdybos sprendimo, kuriuo vienas ar daugiau struktūrinių vienetų vadovų delegavimo sprendimo pagrindu įgaliojami priimti sprendimus, priėmimo;

                     (3)

                     Vykdomoji valdyba, skirdama struktūrinių vienetų vadovus, turėtų atsižvelgti į delegavimo sprendimo svarbą ir adresatų, kuriems turi būti siunčiami deleguotieji sprendimai, skaičių;

                     (4)

                     Europos Centrinio Banko sprendime (ES) 2019/323 (ECB/2019/5) (3) nurodyti struktūrinių vienetų vadovai, įgalioti priimti deleguotuosius sprendimus pagal Sprendimą (ES) 2019/322 (ECB/2019/4);

                     (5)

                     Sprendimo ECB/2004/2 (4) 10 straipsnio 1 dalyje numatyta, kad Vykdomoji valdyba nusprendžia dėl ECB struktūrinių vienetų skaičiaus, kiekvieno iš jų pavadinimo ir atitinkamos kompetencijos;

                     (6)

                     2020 m. spalio 1 d. ECB Bankų priežiūros tarnyboje bus įvykdyti organizaciniai pakeitimai, be kita ko, bus sukurtos dvi papildomos veiklos sritys, perskirstytos užduotys ir pervadintos veiklos sritys. Todėl Sprendimas (ES) 2019/323 (ECB/2019/5) nebeatspindės ECB Bankų priežiūros tarnybos organizacinės struktūros;

                     (7)

                     su Priežiūros valdybos pirmininku buvo konsultuojamasi dėl struktūrinių vienetų vadovų, kuriems turėtų būti deleguoti įgaliojimai priimti sprendimus dėl priežiūros įgaliojimų, suteiktų pagal nacionalinę teisę;

                     (8)

                     todėl reikėtų panaikinti Sprendimą (ES) 2019/323 (ECB/2019/5),

               PRIĖMĖ ŠĮ SPRENDIMĄ:

            1 straipsnis
            Deleguotieji sprendimai dėl priežiūros įgaliojimų, suteiktų pagal nacionalinę teisę
            Deleguotuosius sprendimus pagal Sprendimą (ES) 2019/322 (ECB/2019/4) priima vienas iš šių struktūrinių vienetų vadovų:

                        a)

                        Sisteminės svarbos ir tarptautinių bankų generalinio direktorato generalinis direktorius arba generalinio direktoriaus pavaduotojas, jei atitinkamo prižiūrimo subjekto ar grupės priežiūrą vykdo Sisteminės svarbos ir tarptautinių bankų generalinis direktoratas;

                        b)

                        Universaliųjų ir diversifikuotųjų įstaigų generalinio direktorato generalinis direktorius arba generalinio direktoriaus pavaduotojas, jei atitinkamo prižiūrimo subjekto ar grupės priežiūrą vykdo Universaliųjų ir diversifikuotųjų įstaigų generalinis direktoratas;

                        c)

                        Specializuotųjų įstaigų ir mažiau svarbių įstaigų generalinio direktorato generalinis direktorius arba generalinio direktoriaus pavaduotojas, jei atitinkamo prižiūrimo subjekto ar grupės priežiūrą vykdo Specializuotųjų įstaigų ir mažiau svarbių įstaigų generalinis direktoratas;

            2 straipsnis
            Panaikinimas ir įsigaliojimas

               1.   Sprendimas (ES) 2019/323 (ECB/2019/5) panaikinamas.

               2.   Šis sprendimas įsigalioja 2020 m. spalio 1 d.

            Priimta Frankfurte prie Maino 2020 m. rugsėjo 15 d.

                  ECB Pirmininkė

               Christine LAGARDE

            (1)  OL L 141, 2017 6 1, p. 14.

            (2)  OL L 55, 2019 2 25, p. 7.

            (3)  2019 m. vasario 12 d. Europos Centrinio Banko sprendimas (ES) 2019/323, kuriuo paskiriami struktūrinių vienetų vadovai, įgalioti priimti deleguotuosius sprendimus dėl priežiūros įgaliojimų, suteiktų pagal nacionalinę teisę (ECB/2019/5) (OL L 55, 2019 2 25, p. 16).

            (4)  2004 m. vasario 19 d. Sprendimas ECB/2004/2 dėl Europos Centrinio Banko darbo reglamento patvirtinimo (OL L 80, 2004 3 18, p. 33).


title: Europos Centrinio Banko Sprendimas (ES) 2020/1335 2020 m. rugsėjo 15 d. kuriuo paskiriami struktūrinių vienetų vadovai, įgalioti priimti sprendimus dėl paso suteikimo, kvalifikuotųjų akcijų paketo dalių įsigijimo ir kredito įstaigų leidimų panaikinimo, ir kuriuo panaikinamas Sprendimas (ES) 2019/1377 (ECB/2020/43)

text:
25.9.2020

                  LT

                  Europos Sąjungos oficialusis leidinys

                  L 312/42

         EUROPOS CENTRINIO BANKO SPRENDIMAS (ES) 2020/1335
         2020 m. rugsėjo 15 d.
         kuriuo paskiriami struktūrinių vienetų vadovai, įgalioti priimti sprendimus dėl paso suteikimo, kvalifikuotųjų akcijų paketo dalių įsigijimo ir kredito įstaigų leidimų panaikinimo, ir kuriuo panaikinamas Sprendimas (ES) 2019/1377 (ECB/2020/43)
         EUROPOS CENTRINIO BANKO VYKDOMOJI VALDYBA,
         atsižvelgdama į Sutartį dėl Europos Sąjungos veikimo,
         atsižvelgdama į Europos centrinių bankų sistemos ir Europos Centrinio Banko statutą, ypač į jo 11 straipsnio 6 dalį,
         atsižvelgdama į 2016 m. lapkričio 16 d. Europos Centrinio Banko sprendimą (ES) 2017/933 dėl bendrosios įgaliojimų priimti sprendimus dėl teisinių priemonių, susijusių su priežiūros uždaviniais, delegavimo sistemos (ECB/2016/40) (1), ypač jo 4 ir 5 straipsnius,
         atsižvelgdama į 2019 m. liepos 23 d. Europos Centrinio Banko sprendimą (ES) 2019/1376 dėl įgaliojimų priimti sprendimus dėl paso suteikimo, kvalifikuotųjų akcijų paketo dalių įsigijimo ir kredito įstaigų leidimų panaikinimo delegavimo (ECB/2019/23) (2), ypač į jo 3 straipsnį,
         kadangi:

                     (1)

                     siekiant spręsti klausimą dėl didelio sprendimų, kuriuos turi priimti Europos Centrinis Bankas (ECB), vykdydamas jam pavestus priežiūros uždavinius, skaičiaus, buvo nustatyta tam tikrų deleguotųjų sprendimų priėmimo procedūra;

                     (2)

                     delegavimo sprendimas įsigalioja nuo Vykdomosios valdybos sprendimo, kuriuo vienas ar daugiau struktūrinių vienetų vadovų delegavimo sprendimo pagrindu įgaliojami priimti sprendimus, priėmimo;

                     (3)

                     Vykdomoji valdyba, skirdama struktūrinių vienetų vadovus, turėtų atsižvelgti į delegavimo sprendimo svarbą ir adresatų, kuriems turi būti siunčiami deleguotieji sprendimai, skaičių;

                     (4)

                     Europos Centrinio Banko sprendime (ES) 2019/1377 (ECB/2019/26) (3) nurodyti struktūrinių vienetų vadovai, įgalioti priimti deleguotuosius sprendimus pagal Sprendimo (ES) 2019/1376 (ECB/2019/23) 3, 4, 5 ir 6 straipsnius;

                     (5)

                     Sprendimo ECB/2004/2 (4) 10 straipsnio 1 dalyje numatyta, kad Vykdomoji valdyba nusprendžia dėl ECB struktūrinių vienetų skaičiaus, kiekvieno iš jų pavadinimo ir atitinkamos kompetencijos;

                     (6)

                     2020 m. spalio 1 d. ECB Bankų priežiūros tarnyboje bus įvykdyti organizaciniai pakeitimai, be kita ko, bus sukurtos dvi papildomos veiklos sritys, perskirstytos užduotys ir pervadintos veiklos sritys. Todėl Sprendimas (ES) 2019/1377 (ECB/2019/26) nebeatspindės ECB Bankų priežiūros tarnybos organizacinės struktūros;

                     (7)

                     su Priežiūros valdybos pirmininku buvo konsultuojamasi dėl struktūrinių vienetų vadovų, kuriems turėtų būti deleguoti įgaliojimai priimti sprendimus paso suteikimo, kvalifikuotųjų akcijų paketo dalių įsigijimo ir kredito įstaigų leidimų panaikinimo;

                     (8)

                     todėl reikėtų panaikinti Sprendimą (ES) 2019/1377 (ECB/2019/26),

               PRIĖMĖ ŠĮ SPRENDIMĄ:

            1 straipsnis
            Deleguotieji sprendimai dėl kvalifikuotosios akcijų paketo dalies

               1.   Deleguotuosius sprendimus pagal Sprendimo (ES) 2019/1376 (ECB/2019/23) 3 ir 4 straipsnius svarbių prižiūrimų subjektų, kaip apibrėžta Europos Centrinio Banko reglamento (ES) Nr. 468/2014 (ECB/2014/17) (5) 2 straipsnio 16 punkte, atveju priima BPM valdymo ir veiklos generalinio direktorato generalinis direktorius arba generalinio direktoriaus pavaduotojas, o jų nesant – Leidimų skyriaus vadovas ir vienas iš šių struktūrinių vienetų vadovų:

                           a)

                           Sisteminės svarbos ir tarptautinių bankų generalinio direktorato generalinis direktorius arba generalinio direktoriaus pavaduotojas, jei atitinkamo prižiūrimo subjekto ar grupės priežiūrą vykdo Sisteminės svarbos ir tarptautinių bankų generalinis direktoratas;

                           b)

                           Universaliųjų ir diversifikuotųjų įstaigų generalinio direktorato generalinis direktorius arba generalinio direktoriaus pavaduotojas, jei atitinkamo prižiūrimo subjekto ar grupės priežiūrą vykdo Universaliųjų ir diversifikuotųjų įstaigų generalinis direktoratas;

                           c)

                           Specializuotųjų įstaigų ir mažiau svarbių įstaigų generalinio direktorato generalinis direktorius arba generalinio direktoriaus pavaduotojas, jei atitinkamo prižiūrimo subjekto ar grupės priežiūrą vykdo Specializuotųjų įstaigų ir mažiau svarbių įstaigų generalinis direktoratas.

                     Jei deleguotasis sprendimas pagal Sprendimo (ES) 2019/1376 (ECB/2019/23) 3 ir 4 straipsnius apima daugiau nei vieną svarbų prižiūrimą subjektą, atitinkamas svarbus prižiūrimas subjektas yra tas svarbus prižiūrimas subjektas arba grupė, kurios kvalifikuotųjų akcijų paketo dalis įsigyjama.

               2.   Deleguotuosius sprendimus pagal Sprendimo (ES) 2019/1376 (ECB/2019/23) 3 ir 4 straipsnius, kuriais nėra sprendžiama dėl svarbių prižiūrimų subjektų, priima BPM valdymo ir operacijų generalinio direktorato generalinis direktorius arba generalinio direktoriaus pavaduotojas arba, jei jų nėra, Leidimų skyriaus vadovas.

            2 straipsnis
            Deleguotieji sprendimai dėl leidimų panaikinimo

               1.   Deleguotuosius sprendimus pagal Sprendimo (ES) 2019/XX (ECB/2019/XX) 3 ir 5 straipsnius svarbių prižiūrimų subjektų, kaip apibrėžta Europos Centrinio Banko reglamento (ES) Nr. 468/2014 (ECB/2014/17) 2 straipsnio 16 punkte, atveju priima BPM valdymo ir veiklos generalinio direktorato generalinis direktorius arba generalinio direktoriaus pavaduotojas, o jų nesant – Leidimų skyriaus vadovas ir vienas iš šių struktūrinių vienetų vadovų:

                           a)

                           Sisteminės svarbos ir tarptautinių bankų generalinio direktorato generalinis direktorius arba generalinio direktoriaus pavaduotojas, jei atitinkamo prižiūrimo subjekto ar grupės priežiūrą vykdo Sisteminės svarbos ir tarptautinių bankų generalinis direktoratas;

                           b)

                           Universaliųjų ir diversifikuotųjų įstaigų generalinio direktorato generalinis direktorius arba generalinio direktoriaus pavaduotojas, jei atitinkamo prižiūrimo subjekto ar grupės priežiūrą vykdo Universaliųjų ir diversifikuotųjų įstaigų generalinis direktoratas;

                           c)

                           Specializuotųjų įstaigų ir mažiau svarbių įstaigų generalinio direktorato generalinis direktorius arba generalinio direktoriaus pavaduotojas, jei atitinkamo prižiūrimo subjekto ar grupės priežiūrą vykdo Specializuotųjų įstaigų ir mažiau svarbių įstaigų generalinis direktoratas.

               2.   Deleguotuosius sprendimus pagal Sprendimo (ES) 2019/XX (ECB/2019/XX) 3 ir 5 straipsnius mažiau svarbių prižiūrimų subjektų, kaip apibrėžta Europos Centrinio Banko reglamento (ES) Nr. 468/2014 (ECB/2014/17) 2 straipsnio 7 punkte, atveju priima BPM valdymo ir veiklos generalinio direktorato generalinis direktorius arba generalinio direktoriaus pavaduotojas, o jų nesant – Leidimų skyriaus vadovas.

            3 straipsnis
            Deleguotieji sprendimai dėl paso suteikimo
            Deleguotuosius sprendimus pagal Sprendimo (ES) 2019/1376 (ECB/2019/23) 3 ir 6 straipsnius priima vienas iš šių struktūrinių vienetų vadovų:

                        a)

                        Sisteminės svarbos ir tarptautinių bankų generalinio direktorato generalinis direktorius arba generalinio direktoriaus pavaduotojas, jei atitinkamo prižiūrimo subjekto ar grupės priežiūrą vykdo Sisteminės svarbos ir tarptautinių bankų generalinis direktoratas;

                        b)

                        Universaliųjų ir diversifikuotųjų įstaigų generalinio direktorato generalinis direktorius arba generalinio direktoriaus pavaduotojas, jei atitinkamo prižiūrimo subjekto ar grupės priežiūrą vykdo Universaliųjų ir diversifikuotųjų įstaigų generalinis direktoratas;

                        c)

                        Specializuotųjų įstaigų ir mažiau svarbių įstaigų generalinio direktorato generalinis direktorius arba generalinio direktoriaus pavaduotojas, jei atitinkamo prižiūrimo subjekto ar grupės priežiūrą vykdo Specializuotųjų įstaigų ir mažiau svarbių įstaigų generalinis direktoratas.

            4 straipsnis
            Panaikinimas ir įsigaliojimas

               1.   Sprendimas (ES) 2019/1377 (ECB/2019/26) panaikinamas.

               2.   Šis sprendimas įsigalioja 2020 m. spalio 1 d.

            Priimta Frankfurte prie Maino 2020 m. rugsėjo 15 d.

                  ECB Pirmininkė

               Christine LAGARDE

            (1)  OL L 141, 2017 6 1, p. 14.

            (2)  OL L 224, 2019 8 28, p. 1.

            (3)  2019 m. liepos 31 d. Europos Centrinio Banko sprendimas (ES) 2019/1377, kuriuo paskiriami struktūrinių vienetų vadovai, įgalioti priimti deleguotuosius sprendimus dėl paso suteikimo, kvalifikuotųjų akcijų paketo dalių įsigijimo ir kredito įstaigų leidimų panaikinimo (ECB/2019/26) (OL L 224, 2019 8 28, p. 6).

            (4)  2004 m. vasario 19 d. Sprendimas ECB/2004/2 dėl Europos Centrinio Banko darbo reglamento patvirtinimo (OL L 80, 2004 3 18, p. 33).

            (5)  2014 m. balandžio 16 d. Europos Centrinio Banko reglamentas (ES) Nr. 468/2014, kuriuo sukuriama Europos Centrinio Banko, nacionalinių kompetentingų institucijų ir nacionalinių paskirtųjų institucijų bendradarbiavimo Bendrame priežiūros mechanizme struktūra (BPM pagrindų reglamentas) (ECB/2014/17) (OL L 141, 2014 5 14, p. 1).


title: Tarybos sprendimas (ES) 2020/2186 2020 m. gruodžio 17 d. dėl pozicijos, kurios Europos Sąjungos vardu turi būti laikomasi Susitarimu dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos įsteigtame Jungtiniame komitete, dėl praktinės darbo tvarkos, susijusios su Sąjungos atstovų naudojimusi teisėmis

text:
2020 12 23

                  LT

                  Europos Sąjungos oficialusis leidinys

                  L 435/65

         TARYBOS SPRENDIMAS (ES) 2020/2186
         2020 m. gruodžio 17 d.
         dėl pozicijos, kurios Europos Sąjungos vardu turi būti laikomasi Susitarimu dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos įsteigtame Jungtiniame komitete, dėl praktinės darbo tvarkos, susijusios su Sąjungos atstovų naudojimusi teisėmis
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 50 straipsnio 2 dalį,
         atsižvelgdama į Sutartį dėl Europos Sąjungos veikimo, ypač į jos 218 straipsnio 9 dalį,
         atsižvelgdama į Europos Komisijos pasiūlymą,
         kadangi:

                     (1)

                     2020 m. sausio 30 d. Sąjunga Tarybos sprendimu (ES) 2020/135 (1) sudarė Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas dėl išstojimo) ir jis įsigaliojo 2020 m. vasario 1 d.;

                     (2)

                     Susitarimo dėl išstojimo 164 straipsniu įsteigtas Jungtinis komitetas (toliau – Jungtinis komitetas) Susitarimo dėl išstojimo 166 straipsniu įgaliojamas priimti sprendimus dėl visų klausimų, dėl kurių tai numatyta Susitarime dėl išstojimo. Protokolas dėl Airijos ir Šiaurės Airijos (toliau – Protokolas) yra neatskiriama Susitarimo dėl išstojimo dalis;

                     (3)

                     Protokolo 12 straipsnio 2 dalimi nustatoma Sąjungos teisė dalyvauti bet kokioje Jungtinės Karalystės veikloje, susijusioje su Sąjungos teisės nuostatų, kurios taikytinos pagal Protokolą, įgyvendinimu ir taikymu, taip pat veikloje, susijusioje su Protokolo 5 straipsnio įgyvendinimu ir taikymu. Ja konkrečiai numatoma teisė iš Jungtinės Karalystės institucijų prašyti informacijos, susijusios su tokia veikla, ir tų institucijų prašyti taikyti kontrolės priemones;

                     (4)

                     Protokolo 12 straipsnio 3 dalimi numatomas Jungtinio komiteto sprendimas, kuriuo nustatoma praktinė darbo tvarka, susijusi su naudojimusi Protokolu šiuo atžvilgiu suteiktomis teisėmis. Ta darbo tvarka turėtų būti užtikrinta, kad Sąjungos atstovai galėtų veiksmingai naudotis Protokolo 12 straipsnio 2 dalyje nustatytomis teisėmis;

                     (5)

                     organizuojant Protokolu numatytą Sąjungos dalyvavimą reikia atsižvelgti į unikalias Airijos salos aplinkybes, o Sąjungos atstovų teisėmis turėtų būti naudojamasi tinkamai atsižvelgiant į būtinybę paisyti užsienio šalies suverenumo, taip pat, visų pirma, 1998 m. balandžio 10 d. Didžiojo penktadienio, arba Belfasto, susitarimo;

                     (6)

                     tikslinga nustatyti poziciją, kurios Sąjungos vardu turi būti laikomasi Jungtiniame komitete,

               PRIĖMĖ ŠĮ SPRENDIMĄ:

            1 straipsnis
            Pozicija, kurios Sąjungos vardu turi būti laikomasi Susitarimo dėl išstojimo 164 straipsniu įsteigtame Jungtiniame komitete, dėl praktinės darbo tvarkos, susijusios su naudojimusi Protokolo 12 straipsnio 2 dalyje nurodytomis Sąjungos atstovų teisėmis, grindžiama prie šio sprendimo pridedamu Jungtinio komiteto sprendimo projektu.

            2 straipsnis
            Jungtinio komiteto sprendimas skelbiamas Europos Sąjungos oficialiajame leidinyje.

            3 straipsnis
            Šis sprendimas įsigalioja jo priėmimo dieną.

            Priimta Briuselyje 2020 m. gruodžio 17 d.

                  Tarybos vardu

                  Pirmininkė

               S. SCHULZE

            (1)  2020 m. sausio 30 d. Tarybos sprendimas (ES) 2020/135 dėl Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos sudarymo (OL L 29, 2020 1 31, p. 1).

            PROJEKTAS
            SUSITARIMU DĖL JUNGTINĖS DIDŽIOSIOS BRITANIJOS IR ŠIAURĖS AIRIJOS KARALYSTĖS IŠSTOJIMO IŠ EUROPOS SĄJUNGOS IR EUROPOS ATOMINĖS ENERGIJOS BENDRIJOS ĮSTEIGTO JUNGTINIO KOMITETO SPRENDIMAS NR. …/2020
            … m. … … d.
            kuriuo nustatoma praktinė darbo tvarka, susijusi su naudojimusi Protokolo dėl Airijos ir Šiaurės Airijos 12 straipsnio 2 dalyje nurodytomis Sąjungos atstovų teisėmis
            JUNGTINIS KOMITETAS,
            atsižvelgdamas į prie Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos pridėtą Protokolą dėl Airijos ir Šiaurės Airijos, ypač į jo 12 straipsnio 3 dalį,
            PRIĖMĖ ŠĮ SPRENDIMĄ:

               1 straipsnis
               Dalykas

                  1.   Šiuo sprendimu nustatoma praktinė darbo tvarka, susijusi su naudojimusi (per Sąjungos atstovus) Protokolo dėl Airijos ir Šiaurės Airijos (toliau – Protokolas) 12 straipsnio 2 dalyje nurodytomis Sąjungos teisėmis.

                  2.   Šiame sprendime „veikla, kuriai taikomas šis sprendimas“ – bet kokia Jungtinės Karalystės institucijų veikla, susijusi su Sąjungos teisės nuostatų, kurios taikytinos dėl Protokolo, įgyvendinimu ir taikymu, taip pat veikla, susijusi su Protokolo 5 straipsnio, įskaitant pagal jį priimtus Jungtinio komiteto sprendimus, įgyvendinimu ir taikymu pagal Protokolo 12 straipsnio 2 dalį.

               2 straipsnis
               Sąjungos atstovai

                  1.   Sąjunga užtikrina, kad jos atstovai, kurie naudojasi teisėmis pagal Protokolo 12 straipsnio 2 dalį, veiktų gera valia ir glaudžiai bendradarbiautų su Jungtinės Karalystės institucijomis, vykdančiomis veiklą, kuriai taikomas šis sprendimas, ir kad jie su jomis palaikytų glaudžius ryšius.

                  2.   Sąjungos atstovai, kurie naudojasi teisėmis pagal Protokolo 12 straipsnio 2 dalį, nedalyvauja jokioje veikloje, kuri nėra susijusi su naudojimusi tomis teisėmis.

                  3.   Sąjungos atstovai atsižvelgia į Jungtinės Karalystės institucijų jiems pateiktas gaires dėl jų pačių ir kitų asmenų saugos, kai naudojamasi dalyvavimo teise. Jie laikosi visų reikalavimų, kuriuos teisėtai nustato už teisėsaugą atsakingos Jungtinės Karalystės institucijos, atsižvelgiant į Susitarimo dėl išstojimo trečios dalies XII antraštinę dalį ir XIII antraštinę dalį (120 ir 121 straipsnius).

                  4.   Sąjunga užtikrina, kad jos atstovai informacijos, kuri jiems patikėta naudojantis teisėmis pagal Protokolo 12 straipsnio 2 dalį, negalėtų atskleisti niekam kitam, tik Sąjungos institucijoms, įstaigoms, organams ir agentūroms, taip pat Jungtinės Karalystės institucijoms, nebent būtų gavę kompetentingos Sąjungos institucijos, įstaigos, organo ar agentūros leidimą.

                  5.   Sąjungos atstovai turi teisę dalyvauti vykdant veiklą, kuriai taikomas šis sprendimas, Jungtinėje Karalystėje, įskaitant visas vietas, kuriose per uostus ar oro uostus prekės ar gyvūnai įvežami į Šiaurės Airiją arba iš jos išvežami. Sąjungos atstovai į 3 straipsnio 1 dalyje nurodytą infrastruktūrą gali patekti tik tuomet, kai Jungtinės Karalystės institucijų atstovai dalyvauja ir ja naudojasi vykdydami veiklą, kuriai taikomas šis sprendimas, arba kai infrastruktūra kitaip naudojama tuo tikslu. Sąjungos atstovai gali lydėti bet kuriuos Jungtinės Karalystės institucijų atstovus, kai pastarieji vykdo bet kokią veiklą, kuriai taikomas šis sprendimas, be kita ko, siekiant atlikti vietų, kurios nenurodytos ankstesniame sakinyje, patikrinimus.

                  6.   Jungtinė Karalystė sudaro palankesnes sąlygas Sąjungos atstovams, kurie naudojasi teisėmis pagal Protokolo 12 straipsnio 2 dalį, dalyvauti ir suteikia visą įrangą, patogumus ir kitą infrastruktūrą, kaip antai tinkamą įrangą turinčias darbo vietas ir tinkamą IT ryšį, būtinus jų užduotims atlikti.

                  7.   Su bet kokia veikla, kuriai taikomas šis sprendimas, susijusios informacijos Sąjungos archyvai yra neliečiami.

                  8.   Jungtinėje Karalystėje esantiems Sąjungos atstovams netrukdoma laisvai judėti Jungtinėje Karalystėje siekiant naudotis teisėmis pagal Protokolo 12 straipsnio 2 dalį.

                  9.   Naudodamiesi teisėmis pagal Protokolo 12 straipsnio 2 dalį Sąjungos atstovai su savimi turi tapatybės kortelę, kurioje yra to asmens nuotrauka ir nurodytas jo vardas, pavardė, pareigos ir Sąjungos institucija, įstaiga, organas ar agentūra. Tokias tapatybės korteles Sąjunga išduoda pagal pavyzdį, o apie jį Sąjunga Jungtinei Karalystei praneša per mėnesį nuo šio sprendimo įsigaliojimo.

                  10.   Atvykęs į vietas, kuriose naudojamasi teisėmis pagal Protokolo 12 straipsnio 2 dalį, Sąjungos atstovas parodo 9 dalyje nurodytą tapatybės kortelę. Atsižvelgiant į 3 dalį, kai tik nustatoma Sąjungos atstovo tapatybė, jam nedelsiant suteikiama galimybė patekti į atitinkamą infrastruktūrą.

                  11.   Siekdami naudotis teisėmis pagal Protokolo 12 straipsnio 2 dalį, Sąjungos atstovai turi teisę į Jungtinę Karalystę keliauti be išankstinio pranešimo ar patvirtinimo. Į Jungtinę Karalystę jie gali keliauti turėdami Sąjungos išduotą laissez-passer.

                  12.   Siekiantiems naudotis teisėmis pagal Protokolo 12 straipsnio 2 dalį, Sąjungos atstovams kartu su sutuoktiniais ir išlaikomais šeimos nariais Jungtinėje Karalystėje netaikomi imigracijos apribojimai ar užsieniečių registracijos formalumai.

                  13.   Būnant Jungtinėje Karalystėje su tikslu naudotis teisėmis pagal Protokolo 12 straipsnio 2 dalį, Sąjungos atstovams, taikant valiutų ar jų keitimo taisykles, sudaromos tokios pat sąlygos, kokios paprastai yra sudaromos tarptautinių organizacijų pareigūnams, gyvenantiems Jungtinėje Karalystėje, o Sąjungos ar valstybių narių jiems mokamoms algoms, darbo užmokesčiams ir kitiems atlyginimams netaikomas nacionalinis apmokestinimas. Tokios privilegijos ir imunitetai, susiję su atleidimu nuo mokesčių, nėra taikomi Sąjungos atstovui, jei jis yra Jungtinės Karalystės pilietis (išskyrus atvejį, kai jis yra ir Jungtinės Karalystės, ir Sąjungos valstybės narės pilietis ir paskyrimo metu negyvena Jungtinėje Karalystėje) arba nuolatinis Jungtinės Karalystės gyventojas.

                  14.   Būnant Jungtinėje Karalystėje su tikslu naudotis teisėmis pagal Protokolo 12 straipsnio 2 dalį, Sąjungos atstovams suteikiama teisė be muito importuoti ir reeksportuoti savo baldus ir asmeninį turtą, įskaitant motorines transporto priemones.

                  15.   Sąjungos atstovų veikla Jungtinėje Karalystėje pagal Protokolo 12 straipsnio 2 dalį, taikant Susitarimo dėl išstojimo trečios dalies XII antraštinę dalį ir XIII antraštinę dalį (120 ir 121 straipsnius), yra laikoma Sąjungos veikla pagal Susitarimą dėl išstojimo.

               3 straipsnis
               Kontaktiniai punktai

                  1.   Jungtinė Karalystė Sąjungai pateikia institucijų, vykdančių veiklą, kuriai taikomas šis sprendimas, ir jų infrastruktūros sąrašą.
                  Jungtinė Karalystė paskiria kiekvienos pirmoje pastraipoje nurodytos institucijos kontaktinį punktą ir Sąjungai pateikia atitinkamus kontaktinius duomenis.

                  2.   Jungtinė Karalystė Sąjungai operatyviai praneša apie 1 dalies pirmoje pastraipoje nurodyto sąrašo dalinius pakeitimus arba kontaktinio punkto ar duomenų pokyčius.

                  3.   Taikant 2 dalį Sąjunga paskiria kontaktinį punktą.

               4 straipsnis
               Prašymo pateikti informaciją sąlygos

                  1.   Jungtinės Karalystės atstovas arba atitinkamais atvejais kontaktinis punktas operatyviai atsako į visus prašymus pateikti informaciją, kad Sąjungos atstovas turėtų pakankamai laiko tą informaciją įvertinti siekdamas naudotis teisėmis pagal Protokolo 12 straipsnio 2 dalį.

                  2.   Jei Jungtinės Karalystės institucijos mano, kad prašymas pateikti informaciją ar tokio prašymo aktualumas nėra aiškus arba dėl prašomos informacijos apimties atsakyti į prašymą būtų per didelė našta, jos gali prašyti prašymą pateikusio Sąjungos atstovo prašymą paaiškinti ar patikslinti jo apimtį.

                  3.   Naudodamiesi teisėmis pagal Protokolo 12 straipsnio 2 dalį ir tinkamai atsižvelgdami į savo pareigas, nurodytas šio sprendimo 2 straipsnio 1 dalyje, Sąjungos atstovai turi teisę nagrinėti ir prireikus kopijuoti Jungtinės Karalystės institucijų turimus dokumentus ir įrašus, kuriuose yra informacijos, svarbios veiklai, kuriai taikomas šis sprendimas. Šią informaciją Sąjunga saugo pagal 2 straipsnio 4 dalį.

                  4.   Sąjungos atstovai gali prašyti, kad Jungtinės Karalystės institucijos, vykdančios veiklą, kuriai taikomas šis sprendimas, pateiktų atitinkamos informacijos apie tą veiklą.

               5 straipsnis
               Elektroninė prieiga prie taikytinų informacinių sistemų, duomenų bazių ir tinklų

                  1.   Sąjungai paprašius, Jungtinė Karalystė Sąjungos atstovams suteikia nuolatinę elektroninę prieigą realiuoju laiku prie atitinkamos informacijos, saugomos Jungtinės Karalystės tinkluose, informacinėse sistemose bei duomenų bazėse ir Sąjungos sistemų Jungtinės Karalystės nacionaliniuose moduliuose (toliau – IT sistemos), išvardytuose 1 priede, kiek tai būtina, kad Sąjungos atstovai ten galėtų naudotis teisėmis pagal Protokolo 12 straipsnio 2 dalį. Sąjunga užtikrina, kad jos atstovai tokią informaciją saugotų pagal 3 ir 4 dalis.

                  2.   Sąjungai paprašius, Jungtinė Karalystė Sąjungos atstovams taip pat suteikia elektroninę prieigą prie atitinkamos informacijos, saugomos 2 priede nurodytose IT sistemose, kiek tai būtina, kad Sąjungos atstovai galėtų naudotis teisėmis pagal Protokolo 12 straipsnio 2 dalį. Sąjunga užtikrina, kad jos atstovai tokią informaciją saugotų pagal 3 ir 4 dalis.

                  3.   Prieiga, kuria taip pat galima naudotis nuotoliniu būdu, suteikiama su sąlyga, kad Sąjungos atstovai laikysis kiekvienos iš šių IT sistemų saugumo ir kitų naudotojams keliamų reikalavimų.

                  4.   Sąjunga užtikrina, kad jos atstovai informaciją, kaip nurodyta 1 ir 2 dalyse, galėtų naudoti tik naudojimosi teisėmis pagal Protokolo 12 straipsnio 2 dalį tikslu. Sąjunga užtikrina, kad jos atstovai informacijos, kurios prieigą jie gavo pagal 1 ir 2 dalis, neatskleistų niekam kitam, tik Sąjungos institucijoms, įstaigoms, organams ir agentūroms, taip pat Jungtinės Karalystės institucijoms, nebent būtų gavę Jungtinės Karalystės muitinės ir kompetentingos Sąjungos institucijos, įstaigos, organo ar agentūros leidimą tai padaryti. Jungtinės Karalystės muitinė negali neleisti atskleisti tokios informacijos, nebent deramai nurodytų priežastis.

                  5.   Jungtinė Karalystė apie visus 1 ir 2 prieduose išvardytų IT sistemų buvimo, apimties ar veikimo pokyčius Sąjungai praneša likus pakankamai laiko iki tokių pokyčių įsigaliojimo.

               6 straipsnis
               Prašymo taikyti kontrolės priemones sąlygos

                  1.   Sąjungos atstovai gali tiek žodžiu, tiek raštu prašyti atskirais atvejais taikyti kontrolės priemones. Tokiuose prašymuose deramai nurodomos prašymo taikyti konkrečią kontrolės priemonę priežastys. Paprastai prašymai adresuojami atitinkamam Jungtinės Karalystės institucijos kontaktiniam asmeniui, bet žodiniai prašymai taip pat gali būti adresuoti Jungtinės Karalystės institucijų atstovui.

                  2.   Jungtinės Karalystės institucijos operatyviai taiko prašomą kontrolės priemonę.

                  3.   Jei Jungtinės Karalystės institucijos mano, kad Sąjungos atstovų pateiktos prašymo priežastys yra nepakankamos ar neaiškios, Jungtinės Karalystės institucijos gali prašyti Sąjungos atstovų pateiktas priežastis paaiškinti ar apibrėžti išsamiau.

               7 straipsnis
               Jungtinis komitetas šį sprendimą peržiūri praėjus bent [trejiems] metams po jo įsigaliojimo arba gavęs Sąjungos ar Jungtinės Karalystės prašymą.

               8 straipsnis
               Įsigaliojimas
               Šis sprendimas įsigalioja 2021 m. sausio 1 d.

               Priimta …

                     Jungtinio komiteto vardu

                     Bendrapirmininkiai

            1 PRIEDAS
            IT sistemos, kuriose laikoma informacija, reikalinga Sąjungos teisės aktų, nurodytų Protokolo 5 straipsnio 3 dalies pirmame sakinyje ir Protokolo 5 straipsnio 1 ir 2 dalyse, įgyvendinimui

                        —

                           Customs Declarations Service (CDS), įskaitant rizikos profilius ir informaciją apie prekių pateikimą ir laikiną saugojimą (jei yra)

                        —

                           Goods Vehicle Movement Service (GVMS)

                        —

                           Freight Targeting System, įskaitant informaciją, surinktą alternatyviomis priemonėmis, kiek tai susiję su JK deklaracija dėl eksporto deklaracijų

                        —

                        Šiaurės Airijos importo kontrolės sistemos (angl. Import Control System) (ICS) nacionalinis domenas, įskaitant rizikos profilius

                        —

                        Šiaurės Airijos naujosios kompiuterizuotos tranzito sistemos (angl. New Computerised Transit System) (NCTS) nacionalinis domenas

                  Kitos sistemos, kurias JK institucijos naudoja Protokolo 5 straipsnio 2 bei 4 dalims ir 6 straipsnio 1 daliai įgyvendinti, įskaitant informaciją dėl leidimų (Sąjungos muitinės kodeksas ir su Protokolu susiję leidimai bei sprendimai).

            2 PRIEDAS
            Kitos IT sistemos, kuriose laikoma informacija, reikalinga veiklai, kuriai taikomas šis sprendimas, vykdyti

                        —

                        Akcizais apmokestinamų prekių gabenimo ir kontrolės sistemos (angl. Excise Movement and Control System) (EMCS) nacionalinis domenas

                        —

                        PVM informacijos mainų sistemos (angl. VAT Information Exchange System) (VIES) nacionalinis domenas ir bet kuri tiesiogiai su tuo susijusi JK duomenų bazė, kad būtų galima patikrinti Šiaurės Airijos prekiautojų registracijos duomenis ir Šiaurės Airijos prekiautojų JK mokesčių administratoriui pateiktą informaciją apie apmokestinamuosius sandorius, kiek tai susiję su prekių įsigijimu ES viduje, kuris vyksta Šiaurės Airijoje ir kurį Šiaurės Airijos prekiautojai turi deklaruoti.

                        —

                        Vieno langelio principu veikiančios importo sistemos (angl. (Import) One Stop Shop) (IOSS ir OSS) nacionalinis domenas

                        —

                        PVM grąžinimo (angl. VAT Refund) nacionalinis domenas


2021 1 21

               LT

               Europos Sąjungos oficialusis leidinys

               C 23/170

      P8_TA(2019)0164
      Pasiūlymo dėl teisiškai privalomo akto nepatvirtinimas balsavusiųjų dauguma komitete (Darbo tvarkos taisyklių 171 straipsnio 1 dalies pirmos pastraipos b punkto išaiškinimas)
      2019 m. kovo 13 d. Europos Parlamento sprendimas dėl pasiūlymo dėl teisiškai privalomo akto nepatvirtinimo balsavusiųjų dauguma komitete (Darbo tvarkos taisyklių 171 straipsnio 1 dalies pirmos pastraipos b punkto išaiškinimas) (2019/2011(REG))
      (2021/C 23/29)

         Europos Parlamentas,

                  —

                  atsižvelgdamas į 2019 m. kovo 7 d. Konstitucinių reikalų komiteto pirmininkės laišką,

                  —

                  atsižvelgdamas į Darbo tvarkos taisyklių 226 straipsnį,

                  1.

                  nusprendžia prie Darbo tvarkos taisyklių 171 straipsnio 1 dalies pirmos pastraipos b punkto pridėti tokį išaiškinimą:

            „Jeigu pasiūlymas dėl teisiškai privalomo akto su pakeitimais ar be jų komitete nepatvirtinamas balsavusiųjų dauguma, komitetas pasiūlo Parlamentui tą aktą atmesti.“

                  2.

                  paveda Pirmininkui perduoti šį sprendimą Tarybai ir Komisijai susipažinti.


title: Komisijos sprendimas 2021 m. sausio 11 d. dėl Briuselyje ir Liuksemburge dirbančių Europos Sąjungos pareigūnų ir kitų tarnautojų 2022 m. švenčių dienų 2021/C 24 I/01

text:
2021 1 22

                  LT

                  Europos Sąjungos oficialusis leidinys

                  CI 24/1

         KOMISIJOS SPRENDIMAS
         2021 m. sausio 11 d.
         dėl Briuselyje ir Liuksemburge dirbančių Europos Sąjungos pareigūnų ir kitų tarnautojų 2022 m. švenčių dienų
         (2021/C 24 I/01)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į Europos Sąjungos pareigūnų tarnybos nuostatus ir kitų Europos Sąjungos tarnautojų įdarbinimo sąlygas, nustatytus Tarybos reglamentu (EEB, Euratomas, EAPB) Nr. 259/68 (1) , ypač į Tarnybos nuostatų 61 straipsnį ir Įdarbinimo sąlygų 16 ir 91 straipsnius,
         atsižvelgdama į bendras taisykles, kuriomis nustatomas Europos Bendrijų pareigūnų švenčių dienų sąrašas (2), visų pirma į jų 1 straipsnio 3 dalį,
         kadangi:

                     (1)

                     pagal Europos Sąjungos pareigūnų tarnybos nuostatų 61 straipsnį ir kitų Europos Sąjungos tarnautojų įdarbinimo sąlygų 16 ir 91 straipsnius, reikėtų sudaryti Briuselyje ir Liuksemburge dirbančių pareigūnų ir kitų tarnautojų 2022 m. švenčių dienų sąrašą;

                     (2)

                     2022 m. Velykų sekmadienis yra balandžio 17 d.;

                     (3)

                     2022 m. gruodžio 24 d. yra šeštadienis;

                     (4)

                     dėl 2022 m. švenčių dienų sąrašo 2020 m. lapkričio 18 d. buvo konsultuotasi su Administracijos vadovų kolegija,

               NUSPRENDĖ:

            Vienintelis straipsnis
            Briuselyje ir Liuksemburge dirbančių pareigūnų ir kitų tarnautojų 2022 m. švenčių dienos:

                        Balandžio 14 d.

                        Didysis ketvirtadienis

                        Balandžio 15 d.

                        Didysis penktadienis

                        Balandžio 18 d.

                        Velykų antroji diena

                        Gegužės 9 d.

                        1950 m. R. Schumano deklaracijos metinės

                        Gegužės 26 d.

                        Kristaus žengimo į dangų diena (Šeštinės)

                        Gegužės 27 d.

                        diena po Šeštinių

                        Birželio 6 d.

                        Sekminių antroji diena

                        Birželio 23 d.*

                        Liuksemburgo valstybinė šventė
                        * suteikiama Liuksemburge dirbantiems pareigūnams ir kitiems tarnautojams

                        Liepos 21 d.*

                        Belgijos valstybinė šventė
                        * suteikiama Briuselyje dirbantiems pareigūnams ir kitiems tarnautojams

                        Rugpjūčio 15 d.

                        Žolinės

                        Lapkričio 1 d.

                        Visų šventųjų diena

                        Lapkričio 2 d.

                        Vėlinės

                        Nuo gruodžio 23 d. iki gruodžio 30 d.

                        6 paskutinės metų dienos

                           IŠ VISO 2022 M.

                           17 dienų

            Priimta Briuselyje 2021 m. sausio 11 d.

                  Komisijos vardu

               Johannes HAHN

                  Komisijos narys

            (1)  OL L 56, 1968 3 4, p. 1.

            (2)  2003 m. sausio mėn. Komisijos tarnybų paskelbta Tarnybos nuostatų suvestinė redakcija, p. IV-2.


title: Tarybos sprendimas (BUSP) 2021/54 2021 m. sausio 22 d. kuriuo iš dalies keičiamas Sprendimas 2010/231/BUSP dėl ribojamųjų priemonių Somaliui

text:
2021 1 25

                  LT

                  Europos Sąjungos oficialusis leidinys

                  L 23/18

         TARYBOS SPRENDIMAS (BUSP) 2021/54
         2021 m. sausio 22 d.
         kuriuo iš dalies keičiamas Sprendimas 2010/231/BUSP dėl ribojamųjų priemonių Somaliui
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2010 m. balandžio 26 d. Taryba priėmė Sprendimą 2010/231/BUSP (1);

                     (2)

                     2020 m. lapkričio 12 d. Jungtinių Tautų Saugumo Taryba priėmė Rezoliuciją (JT ST rezoliucija) 2551 (2020). Ta rezoliucija dar kartą patvirtinamas bendras ir visiškas ginklų embargas Somaliui ir iš dalies keičiami pranešimai dėl techninių konsultacijų, finansinės bei kitokios pagalbos ir mokymo, susijusio su karine veikla, teikimo. Toje rezoliucijoje taip pat dar kartą patvirtinamas draudimas importuoti medžio anglis iš Somalio ir patvirtinami savadarbių sprogstamųjų užtaisų komponentų pardavimo, tiekimo ir perdavimo į Somalį apribojimai;

                     (3)

                     todėl Sprendimas 2010/231/BUSP turėtų būti atitinkamai iš dalies pakeistas;

                     (4)

                     būtini tolesni Sąjungos veiksmai siekiant įgyvendinti tam tikras šiame sprendime numatytas priemones,

               PRIĖMĖ ŠĮ SPRENDIMĄ:

            1 straipsnis
            Sprendimas 2010/231/BUSP iš dalies keičiamas taip:

                        1.

                        1 straipsnis iš dalies keičiamas taip:

                                    a)

                                    3 dalies f punktas pakeičiamas taip:

                                                „f)

                                                tiekiant, parduodant arba perduodant visų rūšių ginklus ir su jais susijusią įrangą ir teikiant su karine veikla susijusias technines konsultacijas, finansinę paramą bei kitokią pagalbą ir mokymą, skirtus tik Somalio nacionalinėms saugumo pajėgoms kurti ar Somalio saugumo sektoriaus institucijoms, išskyrus Somalio federalinės Vyriausybės institucijas, kurti, siekiant užtikrinti Somalio žmonių saugumą. II ir III prieduose nurodyti objektai tiekiami ir su karine veikla susijusios techninės konsultacijos, finansinė parama ir kita pagalba bei mokymas teikiami, jei yra įvykdyti atitinkami patvirtinimo arba pranešimo reikalavimai:

                                                            i)

                                                            tiekiant, parduodant arba perduodant II priede nurodytus visų rūšių ginklus ir su jais susijusią įrangą, skirtus tik Somalio nacionalinėms saugumo pajėgoms ar Somalio saugumo sektoriaus institucijoms, išskyrus Somalio federalinės Vyriausybės institucijas, kurti, siekiant užtikrinti Somalio žmonių saugumą, kiekvienu konkrečiu atveju iš anksto turi būti gautas Sankcijų komiteto patvirtinimas, kaip nustatyta 4a ir 4b dalyse;

                                                            ii)

                                                            tiekiant, parduodant arba perduodant III priede nurodytus visų rūšių ginklus ir su jais susijusią įrangą, skirtus tik Somalio nacionalinėms saugumo pajėgoms kurti, siekiant užtikrinti Somalio gyventojų saugumą, turi būti iš anksto pranešama Sankcijų komitetui, kaip nustatyta 4 ir 4b dalyse;

                                                            iii)

                                                            tiekiant, parduodant arba perduodant III priede nurodytus visų rūšių ginklus ir su jais susijusią įrangą ir teikiant su karine veikla susijusias technines konsultacijas, finansinę paramą bei kitokią pagalbą ir mokymą, kai tai vykdo valstybės narės arba tarptautinės, regioninės ir subregioninės organizacijos, skirtus tik Somalio saugumo sektoriaus institucijoms, išskyrus Somalio federalinės Vyriausybės institucijas, kurti, siekiant užtikrinti Somalio žmonių saugumą, turi būti iš anksto pranešama Sankcijų komitetui, kaip nustatyta 4b dalyje, ir ši veikla gali būti vykdoma, jeigu Sankcijų komitetas per penkias darbo dienas nuo tokio pranešimo gavimo nepriima neigiamo sprendimo;“;

                                    b)

                                    4 dalis pakeičiama taip:

                                                „4.

                                                Somalio federalinei Vyriausybei tenka pagrindinė atsakomybė bent prieš penkias darbo dienas pranešti Sankcijų komitetui apie III priede nurodytų visų rūšių ginklų ir su jais susijusios įrangos tiekimą Somalio nacionalinėms saugumo pajėgoms, kaip nustatyta šio straipsnio 3 dalies f punkto ii papunktyje. Arba valstybės narės, tiekiančios ginklus ar su jais susijusią įrangą Somalio nacionalinėms saugumo pajėgoms, gali bent prieš penkias darbo dienas pateikti pranešimą Sankcijų komitetui, apie tokį pranešimą informuoti atitinkamą nacionalinį koordinavimo organą Somalio federalinėje Vyriausybėje ir, kai tikslinga, suteikti Somalio federalinei Vyriausybei techninę paramą vykdant pranešimo procedūras pagal JT ST rezoliucijos 2498 (2019) 13 ir 14 punktus. Į pranešimus įtraukiama informacija apie visų rūšių ginklų ir su jais susijusios įrangos gamintoją ir tiekėją, ginklų ir šaudmenų aprašymas, įskaitant rūšį, kalibrą ir kiekį, siūloma pristatymo data bei vieta ir visa svarbi informacija, susijusi su numatomu Somalio nacionalinių saugumo pajėgų paskirties padaliniu arba numatoma saugojimo vieta.“;

                        2.

                        IV priedas pakeičiamas šio sprendimo I priedu;

                        3.

                        V priedas pakeičiamas šio sprendimo II priedu.

            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

            Priimta Briuselyje 2021 m. sausio 22 d.

                  Tarybos vardu

                  Pirmininkė

               A. P. ZACARIAS

            (1)  2010 m. balandžio 26 d. Tarybos sprendimas 2010/231/BUSP dėl ribojamųjų priemonių Somaliui, kuriuo panaikinama Bendroji pozicija 2009/138/BUSP (OL L 105, 2010 4 27, p. 17).

            I PRIEDAS

                     „IV PRIEDAS
                     1C STRAIPSNIO 1 DALYJE NURODYTŲ OBJEKTŲ SĄRAŠAS

                        1.

                           Tetrilas (trinitrofenilmetilnitraminas).

                        2.

                           Nitroglicerinas, sumaišytas su „energetine medžiaga“, nurodyta Europos Sąjungos bendrojo karinės įrangos sąrašo (1) ML8 dalies a punkte, arba metalų milteliais, nurodytais ML8 dalies c punkte (išskyrus atvejus, kai jis supakuotas ir (arba) paruoštas individualiomis vaistinėmis dozėmis).

                        3.

                           Įranga, specialiai sukurta kariniam naudojimui ir specialiai sukurta savadarbiams sprogstamiesiems užtaisams aktyvuoti, įkrauti vienkartinio veikimo energijos tiekimo prietaisais, iššauti arba detonuoti.

                        4.

                           „Technologija“, „reikalinga“ 1 ir 2 punktuose išvardytų objektų „gamybai“ arba „naudojimui“. (Terminai „technologija“, „reikalinga“, „gamyba“ ir „naudojimas“ yra apibrėžti Europos Sąjungos bendrajame karinės įrangos sąraše.)

               “

               (1)  OL C 98, 2018 3 15, p. 1.

            II PRIEDAS

                     „V PRIEDAS
                     1C STRAIPSNIO 2 DALYJE NURODYTŲ OBJEKTŲ SĄRAŠAS

                        1.

                           Įranga ir prietaisai, nenurodyti IV priedo 2 punkte, specialiai sukurti sprogstamosioms medžiagoms sužadinti elektrinėmis arba neelektrinėmis priemonėmis (pvz., uždegimo įtaisai, detonatoriai, uždegikliai ir detonavimo virvė).

                        2.

                           „Technologija“, „reikalinga“ 1 punkte išvardytų objektų „gamybai“ arba „naudojimui“. (Terminai „technologija“, „reikalinga“, „gamyba“ ir „naudojimas“ yra apibrėžti Europos Sąjungos bendrajame karinės įrangos sąraše.)

                        3.
                        Toliau išvardytos sprogstamosios medžiagos ir mišiniai, kurių sudėtyje yra viena ar daugiau toliau išvardytų medžiagų:

                                    a)

                                    amonio nitrato mazutas (ANFO);

                                    b)

                                    nitroceliuliozė (su daugiau kaip 12,5 % azoto (masės dalis));

                                    c)

                                    nitroglicerinas (išskyrus atvejus, kai jis supakuotas ir (arba) paruoštas individualiomis vaistinėmis dozėmis), jeigu jis nesumaišytas su „energetine medžiaga“, nurodyta Europos Sąjungos bendrojo karinės įrangos sąrašo ML8 dalies a punkte, arba metalų milteliais, nurodytais ML8 dalies c punkte;

                                    d)

                                    nitroglikolis;

                                    e)

                                    pentaeritritolio tetranitratas (PETN);

                                    f)

                                    pikrilchloridas;

                                    g)

                                    2,4,6-trinitrotoluenas (TNT).

                        4.
                        Sprogstamosios medžiagos pirmtakai:

                                    a)

                                    amonio nitratas;

                                    b)

                                    kalio nitratas;

                                    c)

                                    natrio chloratas;

                                    d)

                                    azoto rūgštis;

                                    e)

                                    sieros rūgštis (sulfato rūgštis).

               “


title: Tarybos sprendimas (BUSP) 2021/55 2021 m. sausio 22 d. kuriuo iš dalies keičiamas Sprendimas 2011/72/BUSP dėl ribojamųjų priemonių, taikytinų tam tikriems asmenims ir subjektams atsižvelgiant į padėtį Tunise

text:
2021 1 25

                  LT

                  Europos Sąjungos oficialusis leidinys

                  L 23/22

         TARYBOS SPRENDIMAS (BUSP) 2021/55
         2021 m. sausio 22 d.
         kuriuo iš dalies keičiamas Sprendimas 2011/72/BUSP dėl ribojamųjų priemonių, taikytinų tam tikriems asmenims ir subjektams atsižvelgiant į padėtį Tunise
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2011 m. sausio 31 d. Taryba priėmė Sprendimą 2011/72/BUSP (1) dėl ribojamųjų priemonių, taikytinų tam tikriems asmenims ir subjektams atsižvelgiant į padėtį Tunise;

                     (2)

                     remiantis Sprendimo 2011/72/BUSP peržiūros rezultatais, ribojamųjų priemonių taikymas turėtų būti pratęstas iki 2022 m. sausio 31 d., priede pateikti su keturiais asmenimis susiję įrašai turėtų būti išbraukti ir informacija apie dviejų asmenų teisę į gynybą ir teisę į veiksmingą teisminę apsaugą turėtų būti atnaujinta;

                     (3)

                     todėl Sprendimas 2011/72/BUSP turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

            1 straipsnis
            Sprendimas 2011/72/BUSP iš dalies keičiamas taip:

                        1)

                        5 straipsnis pakeičiamas taip:

                           „5 straipsnis
                           Šis sprendimas taikomas iki 2022 m. sausio 31 d. Jis nuolat peržiūrimas. Prireikus jis gali būti atnaujinamas ar iš dalies keičiamas, jeigu Taryba mano, kad jame numatyti tikslai nepasiekti.“;

                        2)

                        priedas iš dalies keičiamas pagal šio sprendimo priedą.

            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

            Priimta Briuselyje 2021 m. sausio 22 d.

                  Tarybos vardu

                  Pirmininkė

               A. P. ZACARIAS

            (1)  2011 m. sausio 31 d. Tarybos sprendimas 2011/72/BUSP dėl ribojamųjų priemonių, taikytinų tam tikriems asmenims ir subjektams atsižvelgiant į padėtį Tunise (OL L 28, 2011 2 2, p. 62).

            PRIEDAS
            Sprendimo 2011/72/BUSP priedas iš dalies keičiamas taip:

                        1)

                        A skirsnyje (1 straipsnyje nurodytų asmenų ir subjektų sąrašas) išbraukiami su šiais asmenimis susiję įrašai:

                                    22.

                                    Bouthaina Bent Moncef Ben Mohamed TRABELSI

                                    23.

                                    Nabil Ben Abderrazek Ben Mohamed TRABELSI

                                    41.

                                    Akrem Ben Hamed Ben Taher BOUAOUINA

                                    47.

                                    Slim Ben Tijani Ben Haj Hamda BEN ALI;

                        2)

                        B skirsnis (Teisė į gynybą ir teisė į veiksmingą teisminę apsaugą pagal Tuniso teisę) iš dalies keičiamas taip:

                                    a)

                                    išbraukiami įrašai, susiję su šiais asmenimis:

                                                22.

                                                Bouthaina Bent Moncef Ben Mohamed TRABELSI

                                                23.

                                                Nabil Ben Abderrazek Ben Mohamed TRABELSI

                                                41.

                                                Akrem Ben Hamed Ben Taher BOUAOUINA

                                                47.

                                                Slim Ben Tijani Ben Haj Hamda BEN ALI;

                                    b)

                                    įrašai, susiję su šiais asmenimis, pakeičiami šiais įrašais:

                                                „14.

                                                Samira Bent Mohamed Ben Rhouma TRABELSI
                                                Tebevyksta su valstybės lėšų ar turto pasisavinimo faktais susijęs tyrimas ar teismo procesas. Iš Tarybos turimos informacijos galima spręsti, kad teisminiame procese, kuriuo rėmėsi Taryba, buvo užtikrinta teisė į gynybą ir teisė į veiksmingą teisminę apsaugą. Tai rodo visų pirma tai, kad 2011 m. rugpjūčio 11 d. tyrimą atliekantis teisėjas išklausė Samira Bent Mohamed Ben Rhouma TRABELSI, dalyvaujant jos advokatui.“;

                                                „45.

                                                Montassar Ben Habib Ben Bouali LTAIEF
                                                Tebevyksta su valstybės lėšų ar turto pasisavinimo faktais susijęs tyrimas ar teismo procesas. Iš Tarybos turimos informacijos galima spręsti, kad teisminiame procese, kuriuo rėmėsi Taryba, buvo užtikrinta teisė į gynybą ir teisė į veiksmingą teisminę apsaugą. Tai rodo visų pirma tai, kad 2011 m. ir 2013 m. tyrimą atliekantis teisėjas išklausė Montassar Ben Habib Ben Bouali LTAIEF, dalyvaujant jo advokatams.“


title: Politinio ir saugumo komiteto sprendimas (BUSP) 2021/58 2021 m. sausio 14 d. kuriuo pratęsiamas Europos Sąjungos BSGP misijos Malyje (EUCAP Sahel Mali) misijos vadovo įgaliojimų terminas (EUCAP Sahel Mali/1/2021)

text:
2021 1 26

                  LT

                  Europos Sąjungos oficialusis leidinys

                  L 26/1

         POLITINIO IR SAUGUMO KOMITETO SPRENDIMAS (BUSP) 2021/58
         2021 m. sausio 14 d.
         kuriuo pratęsiamas Europos Sąjungos BSGP misijos Malyje (EUCAP Sahel Mali) misijos vadovo įgaliojimų terminas (EUCAP Sahel Mali/1/2021)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnio trečią pastraipą,
         atsižvelgdamas į 2014 m. balandžio 15 d. Tarybos sprendimą 2014/219/BUSP dėl Europos Sąjungos BSGP misijos Malyje (EUCAP Sahel Mali) (1), ypač į jo 7 straipsnio 1 dalį,
         kadangi:

                     (1)

                     vadovaujantis Sprendimo 2014/219/BUSP 7 straipsnio 1 dalimi, Politiniam ir saugumo komitetui (toliau – PSK) suteikiami įgaliojimai pagal Sutarties 38 straipsnio trečią pastraipą priimti atitinkamus sprendimus EUCAP Sahel Mali politinės kontrolės ir strateginio vadovavimo jai tikslais, įskaitant sprendimą paskirti misijos vadovą;

                     (2)

                     2020 m. gruodžio 8 d. PSK priėmė Sprendimą (BUSP) 2020/2199 (2), kuriuo Hervé FLAHAUT skiriamas EUCAP Sahel Mali misijos vadovu nuo 2021 m. sausio 1 d. iki 2021 m. sausio 14 d.;

                     (3)

                     2021 m. sausio 7 d. Taryba priėmė Sprendimą (BUSP) 2021/14 (3), kuriuo EUCAP Sahel Mali įgaliojimų terminas pratęsiamas iki 2023 m. sausio 31 d.;

                     (4)

                     Sąjungos vyriausiasis įgaliotinis užsienio reikalams ir saugumo politikai pasiūlė pratęsti EUCAP Sahel Mali misijos vadovo Hervé FLAHAUT įgaliojimus nuo 2021 m. sausio 15 d. iki 2022 m. sausio 14 d.,

               PRIĖMĖ ŠĮ SPRENDIMĄ:

            1 straipsnis
            EUCAP Sahel Mali misijos vadovo Hervé FLAHAUT įgaliojimai pratęsiami iki 2022 m. sausio 14 d.

            2 straipsnis
            Šis sprendimas įsigalioja jo priėmimo dieną.
            Jis taikomas nuo 2021 m. sausio 15 d.

            Priimta Briuselyje 2021 m. sausio 14 d.

                  Politinio ir saugumo komiteto vardu

                  Pirmininkė

               S. FROM-EMMESBERGER

            (1)  OL L 113, 2014 4 16, p. 21.

            (2)  2020 m. gruodžio 8 d. Politinio ir saugumo komiteto sprendimas (BUSP) 2020/2199 dėl Europos Sąjungos BSGP misijos Malyje (EUCAP Sahel Mali) vadovo skyrimo (EUCAP Sahel Mali/2/2020) (OL L 434, 2020 12 23, p. 54).

            (3)  2021 m. sausio 7 d. Tarybos sprendimas (BUSP) 2021/14, kuriuo iš dalies keičiamas Sprendimas 2014/219/BUSP dėl Europos Sąjungos BSGP misijos Malyje (EUCAP Sahel Mali) (OL L 5, 2021 1 8, p. 16).


title: Politinio ir saugumo komiteto sprendimas (BUSP) 2021/59 2021 m. sausio 14 d. dėl Europos Sąjungos integruoto sienų valdymo pagalbos misijos Libijoje (EUBAM Libya) vadovo skyrimo (EUBAM Libya/1/2021)

text:
2021 1 26

                  LT

                  Europos Sąjungos oficialusis leidinys

                  L 26/3

         POLITINIO IR SAUGUMO KOMITETO SPRENDIMAS (BUSP) 2021/59
         2021 m. sausio 14 d.
         dėl Europos Sąjungos integruoto sienų valdymo pagalbos misijos Libijoje (EUBAM Libya) vadovo skyrimo (EUBAM Libya/1/2021)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnio trečią pastraipą,
         atsižvelgdamas į 2013 m. gegužės 22 d. Tarybos sprendimą 2013/233/BUSP dėl Europos Sąjungos integruoto sienų valdymo pagalbos misijos Libijoje (EUBAM Libya) (1), ypač į jo 9 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     vadovaujantis Sprendimo 2013/233/BUSP 9 straipsnio 1 dalimi, Politinis ir saugumo komitetas (toliau – PSK) įgaliojamas priimti atitinkamus sprendimus pagal Sutarties 38 straipsnio trečią pastraipą, susijusius su Europos Sąjungos integruoto sienų valdymo pagalbos misijos Libijoje (EUBAM Libya) politine kontrole ir strateginiu vadovavimu jai, įskaitant sprendimą skirti misijos vadovą;

                     (2)

                     2016 m. rugpjūčio 30 d. PSK priėmė Politinio ir saugumo komiteto sprendimą (BUSP) 2016/1634 (2), kuriuo EUBAM Libya misijos vadovu nuo 2016 m. rugsėjo 1 d. iki 2017 m. rugpjūčio 21 d. paskirtas Vincenzo TAGLIAFERRI;

                     (3)

                     EUBAM Libya misijos vadovo Vincenzo TAGLIAFERRI įgaliojimai buvo reguliariai pratęsiami, pastarąjį kartą – iki 2020 m. rugsėjo 30 d. Tarybos sprendimu (BUSP) 2020/903 (3), kuriuo taip pat iš dalies pakeistas Sprendimas 2013/233/BUSP ir EUBAM Libya vykdymo laikotarpis pratęstas iki 2021 m. birželio 30 d.;

                     (4)

                     2021 m. sausio 11 d. Sąjungos vyriausiasis įgaliotinis užsienio reikalams ir saugumo politikai pasiūlė EUBAM Libya misijos vadovu (-e) nuo 2021 m. vasario 1 d. iki 2021 m. birželio 30 d. skirti Natalina CEA,

               PRIĖMĖ ŠĮ SPRENDIMĄ:

            1 straipsnis
            Europos Sąjungos integruoto sienų valdymo pagalbos misijos Libijoje (EUBAM Libya) vadovue nuo 2021 m. vasario 1 d. iki 2021 m. birželio 30 d. skiriama Natalina CEA.

            2 straipsnis
            Šis sprendimas įsigalioja jo priėmimo dieną.
            Jis taikomas nuo 2021 m. vasario 1 d.

            Priimta Briuselyje 2021 m. sausio 14 d.

                  Politinio ir saugumo komiteto vardu

                  Pirmininkė

               S. FROM-EMMESBERGER

            (1)  OL L 138, 2013 5 24, p. 15.

            (2)  2016 m. rugpjūčio 30 d. Politinio ir saugumo komiteto sprendimas (BUSP) 2016/1634 dėl Europos Sąjungos integruoto sienų valdymo pagalbos misijos Libijoje (EUBAM Libya) misijos vadovo skyrimo (EUBAM Libya/1/2016) (OL L 243, 2016 9 10, p. 10).

            (3)  2020 m. birželio 29 d. Tarybos sprendimas (BUSP) 2020/903, kuriuo iš dalies keičiamas Sprendimas 2013/233/BUSP dėl Europos Sąjungos integruoto sienų valdymo pagalbos misijos Libijoje (EUBAM Libya) (OL L 207, 2020 6 30, p. 32).


title: Tarybos sprendimas (ES) 2021/720 2021 m. balandžio 29 d. kuriuo skiriamas Portugalijos Respublikos pasiūlytas pakaitinis Regionų komiteto narys

text:
2021 5 4

                  LT

                  Europos Sąjungos oficialusis leidinys

                  L 154/1

         TARYBOS SPRENDIMAS (ES) 2021/720
         2021 m. balandžio 29 d.
         kuriuo skiriamas Portugalijos Respublikos pasiūlytas pakaitinis Regionų komiteto narys
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 305 straipsnį,
         atsižvelgdama į 2019 m. gegužės 21 d. Tarybos sprendimą (ES) 2019/852, kuriuo nustatoma Regionų komiteto sudėtis (1),
         atsižvelgdama į Portugalijos Vyriausybės pasiūlymą,
         kadangi:

                     (1)

                     pagal Sutarties dėl Europos Sąjungos veikimo 300 straipsnio 3 dalį Regionų komitetą turi sudaryti regionų ir vietos valdžios struktūrų atstovai, kurie turi regiono arba vietos valdžios rinkėjų mandatą arba yra politiškai atskaitingi išrinktai asamblėjai;

                     (2)

                     2020 m. sausio 20 d. Taryba priėmė Sprendimą (ES) 2020/102 (2), kuriuo skiriami Regionų komiteto nariai ir pakaitiniai nariai laikotarpiui nuo 2020 m. sausio 26 d. iki 2025 m. sausio 25 d.;

                     (3)

                     pasibaigus Rui Jorge DA SILVA LEITE DE BETTENCOURT kadencijai, nes baigėsi jo kaip regiono vykdomosios tarybos nario (Governo Regional dos Açores) kadencija, tapo laisva Regionų komiteto pakaitinio nario vieta;

                     (4)

                     Portugalijos Vyriausybė likusiam dabartinės kadencijos laikui iki 2025 m. sausio 25 d. Regionų komiteto pakaitiniu nariu pasiūlė skirti Pedro CHAVES DE FARIA E CASTRO, kuris yra regiono valdžios struktūros atstovas, politiškai atskaitingas išrinktai asamblėjai (Subsecretário Regional da Presidência do Governo Regional dos Açores),

               PRIĖMĖ ŠĮ SPRENDIMĄ:

            1 straipsnis
            Pedro CHAVES DE FARIA E CASTRO, regiono valdžios struktūros atstovas, politiškai atskaitingas išrinktai asamblėjai (Subsecretário Regional da Presidência do Governo Regional dos Açores), skiriamas Regionų komiteto pakaitiniu nariu likusiam dabartinės kadencijos laikui iki 2025 m. sausio 25 d.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2021 m. balandžio 29 d.

                  Tarybos vardu

                  Pirmininkė

               A. P. ZACARIAS

            (1)  OL L 139, 2019 5 27, p. 13.

            (2)  2020 m. sausio 20 d. Tarybos sprendimas (ES) 2020/102, kuriuo skiriami Regionų komiteto nariai ir pakaitiniai nariai laikotarpiui nuo 2020 m. sausio 26 d. iki 2025 m. sausio 25 d. (OL L 20, 2020 1 24, p. 2).


title: Komisijos sprendimas (ES) 2021/722 2021 m. gegužės 3 d. kuriuo pratęsiami trijų esamų Europos patariamojo statistikos komiteto narių įgaliojimai ir skiriami du nauji nariai

text:
2021 5 4

                  LT

                  Europos Sąjungos oficialusis leidinys

                  L 154/5

         KOMISIJOS SPRENDIMAS (ES) 2021/722
         2021 m. gegužės 3 d.
         kuriuo pratęsiami trijų esamų Europos patariamojo statistikos komiteto narių įgaliojimai ir skiriami du nauji nariai
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2008 m. kovo 11 d. Europos Parlamento ir Tarybos sprendimą Nr. 234/2008/EB, įsteigiantį Europos patariamąjį statistikos komitetą ir panaikinantį Tarybos sprendimą 91/116/EEB (1), ypač į jo 4 straipsnio 1 dalies a punktą,
         kadangi:

                     (1)

                     Komisijos sprendimu 2016/C12/02 (2) penkerių metų kadencijai paskirti keturi Europos patariamojo statistikos komiteto (toliau – Komitetas) nariai. Tų narių įgaliojimai baigėsi 2020 m. gruodžio 31 d. Trys nariai sutiko, kad jų įgaliojimai būtų pratęsti;

                     (2)

                     vieno iš keturių Sprendimu 2016/C12/02 paskirtų narių įgaliojimai negali būti pratęsti, todėl jį reikėtų pakeisti;

                     (3)

                     kiti aštuoni nariai buvo paskirti Komisijos sprendimu 2019/C63/05 (3). Jų kadencija turi baigtis 2024 m. Tačiau vienas iš tų aštuonių narių atsistatydino, todėl jį reikėtų pakeisti likusiam kadencijos laikui;

                     (4)

                     kadangi Sprendimu 2019/C63/05 sudarytas rezervo sąrašas paseno, valstybės narės Komisijos prašymu pateikė jai kvalifikuotų statistikos srities kandidatų sąrašą, kad būtų galima paskirti naujus Komiteto narius;

                     (5)

                     atrinkdama du naujus narius Komisija siekė užtikrinti, kad jie vienodai atstovautų Sąjungos statistikos naudotojams, respondentams ir kitiems suinteresuotiesiems subjektams (įskaitant mokslininkų bendruomenę, socialinius partnerius ir pilietinę visuomenę);

                     (6)

                     dėl įgaliojimų pratęsimo ir naujų narių skyrimo Komisija konsultavosi su Europos Parlamentu ir Taryba ir šios institucijos pateikė teigiamą nuomonę,

               PRIĖMĖ ŠĮ SPRENDIMĄ:

            1 straipsnis
            Claudiu HERTELIU, Arianės KÖNIG ir Birutos SLOKOS įgaliojimai pratęsiami penkerių metų kadencijai – nuo 2021 m. sausio 1 d. iki 2025 m. gruodžio 31 d.

            2 straipsnis
            Roxane SILBERMAN skiriama Europos patariamojo statistikos komiteto nare penkerių metų kadencijai – nuo 2021 m. sausio 1 d. iki 2025 m. gruodžio 31 d.

            3 straipsnis
            Antti RIPATTI skiriamas Europos patariamojo statistikos komiteto nariu – nuo 2021 m. sausio 1 d. iki 2024 m. gegužės 8 d.

            4 straipsnis
            Šis sprendimas įsigalioja trečią dieną po jo paskelbimo Europos Sąjungos oficialiajame leidinyje.

            Priimta Briuselyje 2021 m. gegužės 3 d.

                  Komisijos vardu

                  Pirmininkė

               Ursula VON DER LEYEN

            (1)  OL L 73, 2008 3 15, p. 13.

            (2)  2016 m. sausio 14 d. Komisijos sprendimas 2016/C12/02, kuriuo paskiriami keturi Europos patariamojo statistikos komiteto nariai (OL C 12, 2016 1 15, p. 2).

            (3)  2019 m. vasario 14 d. Komisijos sprendimas 2019/C 63/05 dėl aštuonių Europos patariamojo statistikos komiteto narių skyrimo (OL C 63, 2019 2 18, p. 4).


title: Europos Centrinio Banko sprendimas (ES) 2021/730 2021 m. balandžio 29 d. kuriuos iš dalies keičiamas Sprendimas (ES) 2019/1349 dėl tam tikrų kompetentingos institucijos įgaliojimų, susijusių su sistemiškai svarbių mokėjimo sistemų priežiūra, įgyvendinimo procedūros ir sąlygų (ECB/2021/19)

text:
2021 5 5

                  LT

                  Europos Sąjungos oficialusis leidinys

                  L 157/7

         EUROPOS CENTRINIO BANKO SPRENDIMAS (ES) 2021/730
         2021 m. balandžio 29 d.
         kuriuos iš dalies keičiamas Sprendimas (ES) 2019/1349 dėl tam tikrų kompetentingos institucijos įgaliojimų, susijusių su sistemiškai svarbių mokėjimo sistemų priežiūra, įgyvendinimo procedūros ir sąlygų (ECB/2021/19)
         EUROPOS CENTRINIO BANKO VALDANČIOJI TARYBA,
         atsižvelgdama į Sutartį dėl Europos Sąjungos veikimo, ypač į jos 127 straipsnio 2 dalį,
         atsižvelgdama į Europos centrinių bankų sistemos ir Europos Centrinio Banko statutą, ypač į jo 3 straipsnio 1 dalį, 22 straipsnį ir 34 straipsnio 1 dalies pirmą įtrauką,
         atsižvelgdama į 2014 m. liepos 3 d. Europos Centrinio Banko reglamentą (ES) Nr. 795/2014 dėl priežiūros reikalavimų sistemiškai svarbioms mokėjimo sistemoms (ECB/2014/28) (1), ypač į jo 21 straipsnio 2 dalį,
         kadangi:

                     (1)

                     Reglamentu (ES) Nr. 795/2014 (ECB/2014/28) nustatomi sisteminės svarbos mokėjimo sistemoms (toliau – SSMS) taikomi priežiūros reikalavimai. Euro zonos valstybėse narėse įsteigti SSMS operatoriai privalo užtikrinti, kad jų valdomos SSMS vykdytų tuos reikalavimus. SSMS prižiūrėti paskirtos kompetentingos institucijos turi turėti pakankamai išteklių ir priežiūros įgaliojimų. Kai kurie iš šių įgaliojimų yra išvardyti Reglamento (ES) Nr. 795/2014 (ECB/2014/28) 21 straipsnyje, kuriuo remdamasis Europos Centrinis Bankas (ECB) priėmė Europos Centrinio Banko sprendimą (ES) 2019/1349 (ECB/2019/25) (2), kuriame išsamiau apibrėžiama tvarka ir sąlygos, kurių laikydamosi kompetentingos institucijos įgyvendina tuos priežiūros įgaliojimus;

                     (2)

                     Reglamentas (ES) Nr. 795/2014 (ECB/2014/28) neseniai buvo iš dalies pakeistas, siekiant numatyti, kad, esant konkrečioms ir išimtinėms aplinkybėms, gali būti naudinga, kad du Eurosistemos centriniai bankai, t. y. nacionalinis centrinis bankas ir ECB, kaip paskirtosios kompetentingos institucijos prižiūrėtų, kaip to reglamento 1 straipsnio 3 dalies iii punkte nustatytus kriterijus atitinkančios SSMS vykdo to reglamento reikalavimus, taip pasinaudojant atitinkamų nacionalinių centrinių bankų žiniomis apie prižiūrimą subjektą ir anksčiau užmegztais santykiais su juo, taip pat pripažįstant ECB vaidmenį vykdant tokių SSMS priežiūrą;

                     (3)

                     todėl reikėtų iš dalies pakeisti Sprendimą (ES) 2019/1349 (ECB/2019/25), siekiant patikslinti, kaip turi būti įgyvendinami atitinkami p riežiūros įgaliojimai ir kaip turi būti laikomasi procedūrinių aspektų tais atvejais, kai du Eurosistemos centriniai bankai paskiriami kompetentingomis institucijomis SSMS, atitinkančios Reglamento (ES) Nr. 795/2014 (ECB/2014/28) 1 straipsnio 3 dalies iii punkte nustatytus kriterijus, atžvilgiu;

                     (4)

                     todėl reikėtų atitinkamai iš dalies pakeisti Sprendimą (ES) 2019/1349 (ECB/2019/25),

               PRIĖMĖ ŠĮ SPRENDIMĄ:

            1 straipsnis
            Daliniai pakeitimai
            Sprendimas (ES) 2019/1349 (ECB/2019/25) iš dalies keičiamas taip:

                        1)

                        2 straipsnis iš dalies keičiamas taip:

                                    a)

                                    įterpiama ši 1a dalis:

                                       „1a.   Kai Reglamento (ES) Nr. 795/2014 (ECB/2014/28) tikslais du Eurosistemos centriniai bankai paskiriami kompetentingomis institucijomis konkrečios SSMS atžvilgiu ir jeigu pagal to reglamento 1 straipsnio 2 dalį priimtame sprendime, kuriuo atitinkama mokėjimo sistema pripažįstama SSMS, konkrečiai nenurodyta kitaip, taikomi šie principai:

                                                   a)

                                                   kompetentingos institucijos įgaliojimus ir teises, kaip nustatyta šiame sprendime, gali įgyvendinti arba bet kuris iš dviejų Eurosistemos centrinių bankų, paskirtų kompetentingomis institucijomis, atskirai arba abu kartu;

                                                   b)

                                                   bet kuris iš kompetentingos institucijos įsipareigojimų veikti nustatytu būdu arba imtis tam tikrų veiksmų, susijusių su konkrečių įgaliojimų įgyvendinimu, kaip nustatyta šiame sprendime, yra Eurosistemos centrinio banko, kuris įgyvendina konkrečius įgaliojimus, įsipareigojimas, arba, kai abu Eurosistemos centriniai bankai, kaip paskirtos kompetentingos institucijos, kartu įgyvendina konkrečius įgaliojimus – kiekvieno iš jų įsipareigojimas;

                                                   c)

                                                   šie du kompetentingomis institucijomis paskirti Eurosistemos centriniai bankai tarpusavyje koordinuoja bet kokią sąveiką su atitinkamos SSMS operatoriumi, taip pat visus jam adresuojamus prašymus;

                                                   d)

                                                   bet kuris iš SSMS operatoriaus arba tam tikrais atvejais nepriklausomo eksperto įsipareigojimų kompetentingai institucijai pagal šį sprendimą yra įsipareigojimas kiekvienam iš dviejų Eurosistemos centrinių bankų, paskirtų kompetentingomis institucijomis, ir atsakymas į bet kurį vieno ar abiejų jų pagal šį sprendimą pateiktą prašymą pateikiamas kiekvienam iš jų.“

            2 straipsnis
            Baigiamoji nuostata
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Priimta Frankfurte prie Maino 2021 m. balandžio 29 d.

                  ECB valdančiosios tarybos vardu

                  ECB Pirmininkė

               Christine LAGARDE

            (1)  OL L 217, 2014 7 23, p. 16.

            (2)  2019 m. liepos 26 d. Europos Centrinio Banko sprendimas (ES) 2019/1349 dėl tam tikrų kompetentingos institucijos įgaliojimų, susijusių su sistemiškai svarbių mokėjimo sistemų priežiūra, įgyvendinimo procedūros ir sąlygų (ECB/2019/25) (OL L 214, 2019 8 16, p. 16).


title: Tarybos sprendimas (BUSP) 2021/750 2021 m. gegužės 6 d. dėl Jungtinių Amerikos Valstijų dalyvavimo PESCO projekte „Karinis mobilumas“

text:
2021 5 7

                  LT

                  Europos Sąjungos oficialusis leidinys

                  L 160/112

         TARYBOS SPRENDIMAS (BUSP) 2021/750
         2021 m. gegužės 6 d.
         dėl Jungtinių Amerikos Valstijų dalyvavimo PESCO projekte „Karinis mobilumas“
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 46 straipsnio 6 dalį,
         atsižvelgdama į 2017 m. gruodžio 11 d. Tarybos sprendimą (BUSP) 2017/2315, kuriuo nustatomas nuolatinis struktūrizuotas bendradarbiavimas (PESCO) ir nustatomas dalyvaujančių valstybių narių sąrašas (1), ypač į jo 9 straipsnio 2 dalį;
         atsižvelgdama į 2020 m. lapkričio 5 d. Tarybos sprendimą (BUSP) 2020/1639, kuriuo nustatomos bendrosios sąlygos, kuriomis trečiosios valstybės išimties tvarka galėtų būti pakviestos dalyvauti pavieniuose PESCO projektuose (2), ypač į jo 2 straipsnio 4 dalį;
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     Sprendimo (BUSP) 2017/2315 9 straipsnio 2 dalyje nustatyta, kad vadovaudamasi Sutarties 46 straipsnio 6 dalimi Taryba nusprendžia, ar trečioji valstybė, kurią projekte dalyvaujančios valstybės narės norėtų pakviesti dalyvauti tame projekte, atitinka reikalavimus, kuriuos nustatys Taryba;

                     (2)

                     2018 m. kovo 6 d. Taryba priėmė Sprendimą (BUSP) 2018/340 (3). To sprendimo 1 straipsnyje nustatyta, kad pagal PESCO 24 projekto nariai rengia projektą „Karinis mobilumas“ (toliau – PESCO projektas „Karinis mobilumas“), o šio projekto koordinatorius yra Nyderlandai;

                     (3)

                     2020 m. lapkričio 5 d. Taryba priėmė Sprendimą (BUSP) 2020/1639, kuriuo buvo nustatytos bendrosios sąlygos, kuriomis trečiosios valstybės išimties tvarka galėtų būti pakviestos dalyvauti pavieniuose PESCO projektuose. To sprendimo 2 straipsnio 4 dalyje nustatyta, kad remdamasi PESCO projekto koordinatoriaus ar koordinatorių pranešimu ir atsižvelgdama į Politinio ir saugumo komiteto (PSK) nuomonę, Taryba pagal Sutarties 46 straipsnio 6 dalį ir Sprendimo (BUSP) 2017/2315 9 straipsnio 2 dalį priima sprendimą dėl to, ar trečiosios valstybės dalyvavimas tame projekte atitinka Sprendimo (BUSP) 2020/1639 3 straipsnyje išdėstytas sąlygas;

                     (4)

                     2021 m. vasario 23 d. pagal Sprendimo (BUSP) 2020/1639 2 straipsnio 1 dalį Jungtinės Amerikos Valstijos (JAV) PESCO projekto „Karinis mobilumas“ koordinatoriui nusiuntė prašymą dalyvauti tame projekte. Pagal to sprendimo 2 straipsnio 2 dalį, remdamiesi JAV pateikta informacija, projekto nariai tada įvertino, ar jos tenkina bendrąsias sąlygas;

                     (5)

                     2021 m. kovo 17 d. pagal Sprendimo (BUSP) 2020/1639 2 straipsnio 3 dalį PESCO projekto „Karinis mobilumas“ koordinatorius pranešė Tarybai ir Sąjungos vyriausiajam įgaliotiniui užsienio reikalams ir saugumo politikai, kad to projekto nariai tą pačią dieną vieningai sutarė, kad jie pageidauja pakviesti JAV dalyvauti tame projekte, Projekto nariai taip pat vieningai sutarė dėl JAV dalyvavimo tame projekte aprėpties, formos, ir atitinkamų etapų ir dėl to, kad JAV tenkina to sprendimo 3 straipsnyje išdėstytas bendrąsias sąlygas;

                     (6)

                     2021 m. kovo 30 d. PSK susitarė dėl nuomonės dėl pranešimo apie JAV prašymą dalyvauti PESCO projekte „Karinis mobilumas“. Visų pirma PSK susipažino su pranešime pateiktu to projekto aprašymu, įskaitant jo tikslus, organizavimą ir sprendimų priėmimą, taip pat prioritetines darbo sritis. PSK taip pat atkreipė dėmesį į tai, kad tame projekte nesidalijama jokia ES įslaptinta ar neskelbtina informacija ir kad projektas nėra įgyvendinamas remiant Europos gynybos agentūrai, kaip apibrėžta Tarybos sprendimo (BUSP) 2020/1639 3 straipsnio g punkte. Be to, PSK atkreipė dėmesį į tai, kad PESCO projektas „Karinis mobilumas“ nėra susijęs su ginkluotės viešaisiais pirkimais, moksliniais tyrimais ir pajėgumų plėtojimu, arba ginklų ar pajėgumų ir technologijų naudojimu ir eksportu, ir kad jis neapima subjektų, investicijų, PESCO dalyvaujančių valstybių narių teikiamo finansavimo ar prašymų teikti Sąjungos finansavimą projekto veiklai;

                     (7)

                     savo nuomonėje PSK taip pat sutiko su siūloma JAV dalyvavimo PESCO projekte „Karinis mobilumas“ aprėptimi, forma ir mastu, kaip aprašyta pranešime. Jis konstatavo, kad JAV nurodė visapusiškai remiančios to projekto aprėptį, kaip nurodyta pranešime;

                     (8)

                     toje pačioje nuomonėje PSK patvirtino požiūrį, dėl kurio vieningai sutarė PESCO projekto „Karinis mobilumas“ nariai, kad JAV tenkina Sprendimo (BUSP) 2020/1639 3 straipsnyje išdėstytas bendrąsias sąlygas, t. y.:

                                 —

                                 JAV atitinka 3 straipsnio a punkte išdėstytą sąlygą, pagal kurią reikalaujama: laikytis vertybių, kuriomis yra grindžiama Sąjunga, kaip išdėstyta Sutarties 2 straipsnyje, ir principų, nurodytų Sutarties 21 straipsnio 1 dalyje, taip pat siekti bendros užsienio ir saugumo politikos (BUSP) tikslų, išdėstytų Sutarties 21 straipsnio 2 dalies a, b, c ir h punktuose; neprieštarauti Sąjungos ir jos valstybių narių saugumo ir gynybos interesams, be kita ko, laikytis gerų kaimyninių santykių su valstybėmis narėmis principo, ir palaikyti politinį dialogą su Sąjunga, kuris turėtų apimti ir saugumo bei gynybos aspektus, kai dalyvaujama PESCO projekte „Karinis mobilumas“,

                                 —

                                 kalbant apie 3 straipsnio b punkte nustatytą sąlygą dėl JAV didelės pridėtinės vertės suteikimo PESCO projektui „Karinis mobilumas“, pranešime išsamiai aprašoma apie JAV įnašą, įskaitant jos dalyvavimo projekte aprėptį, formą ir mastą, o tai įrodo šios sąlygos įvykdymą,

                                 —

                                 kalbant apie 3 straipsnio c punkte nustatytą sąlygą, JAV dalyvavimu PESCO projekte „Karinis mobilumas“ bus prisidedama prie Bendros saugumo ir gynybos politikos (BSGP) stiprinimo ir Sąjungos tikslų masto, be kita ko, remiant BSGP misijas ir operacijas, kaip yra išsamiai nurodyta pranešime,

                                 —

                                 kalbant apie 3 straipsnio d punkte nustatytą sąlygą, PESCO projektas „Karinis mobilumas“ nėra skirtas ginkluotės viešiesiems pirkimams, moksliniams tyrimams ir pajėgumų plėtojimui, arba ginklų ar pajėgumų ir technologijų naudojimui ir eksportui.. Jį vykdant neplėtojami jokie pajėgumai ar technologijos Taigi, dėl JAV dalyvavimo tame projekte neatsiras priklausomybės nuo JAV ar jų nustatytų apribojimų nė vienai valstybei narei,

                                 —

                                 kaip toliau išsamiai apibūdinta pranešime, taip pat yra tenkinamas 3 straipsnio e punkte nustatytas reikalavimas dėl JAV dalyvavimo suderinamumo su atitinkamais didesniais saistančiais PESCO įsipareigojimais, taip pat dėl pajėgų dislokavimo ir sąveikumo galimybių, kurias padedama užtikrinti šiuo projektu, kaip išdėstyta Sprendimo (BUSP) 2017/2315 priede. Kadangi PESCO projektas „Karinis mobilumas“ nėra į pajėgumus orientuotas projektas, šiame kontekste nėra taikoma sąlyga dėl JAV dalyvavimo indėlio įgyvendinant prioritetus, kylančius iš Pajėgumų plėtojimo plano ir suderintos metinės peržiūros gynybos srityje ar teigiamo poveikio darymo Europos gynybos pramoninei ir technologinei bazei,

                                 —

                                 3 straipsnio f punkte nustatytas reikalavimas yra įvykdytas, kadangi nuo 2007 m. balandžio 30 d. galioja Sąjungos ir JAV sudarytas Informacijos saugumo susitarimas (4),

                                 —

                                 šiuo atveju netaikytina 3 straipsnio g punkte nustatyta sąlyga, kadangi PESCO projektas „Karinis mobilumas“ nėra įgyvendinamas remiant Europos gynybos agentūrai ir todėl nereikalaujama būti sudarius administracinį susitarimą su ta agentūra, kuris yra įsigaliojęs,

                                 —

                                 kalbant apie 3 straipsnio h punkte nustatytą salygą, JAV yra įsipareigojusios siekti sudaryti projektui skirtą administracinį susitarimą ir visus kitus būtinus projekto dokumentus pagal Tarybos sprendimus (BUSP) 2017/2315 ir (BUSP) 2018/909 (5);

                     (9)

                     savo 2021 m. kovo 30 d. nuomonėje PSK rekomendavo, kad Taryba priimtų teigiamą sprendimą dėl to, ar JAV dalyvavimas PESCO projekte „Karinis mobilumas“ atitinka Sprendimo (BUSP) 2020/1639 3 straipsnyje išdėstytas sąlygas;

                     (10)

                     todėl Taryba turėtų nuspręsti dėl to, ar JAV dalyvavimas PESCO projekte „Karinis mobilumas“ atitinka Sprendimo (BUSP) 2020/1639 3 straipsnyje išdėstytas sąlygas. Po to projekto koordinatorius projekto narių vardu išsiunčia JAV kvietimą dalyvauti tame projekte. JAV prie projekto prisijungia administraciniame susitarime, kurį sudaro projekto nariai ir JAV, nurodytą dieną pagal Sprendimo (BUSP) 2020/1639 2 straipsnio 7 dalį, ir įgyja tame susitarime nustatytas teises ir pareigas, pagal to sprendimo 4 straipsnio 1 dalį. Taryba turi vykdyti priežiūrą pagal Sprendimo (BUSP) 2020/1639 5 straipsnio 2 dalį, o susiklosčius to sprendimo 6 straipsnio 2 arba 3 dalyje nurodytoms aplinkybėms gali priimti kitus sprendimus,

               PRIĖMĖ ŠĮ SPRENDIMĄ:

            1 straipsnis
            Jungtinių Amerikos Valstijų dalyvavimas PESCO projekte „Karinis mobilumas“ atitinka Sprendimo (BUSP) 2020/1639 3 straipsnyje išdėstytas sąlygas.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2021 m. gegužės 6 d.

                  Tarybos vardu

                  Pirmininkas

               J. BORRELL FONTELLES

            (1)  OL L 331, 2017 12 14, p. 57.

            (2)  OL L 371, 2020 11 6, p. 3.

            (3)  2018 m. kovo 6 d. Tarybos sprendimas (BUSP) 2018/340, kuriuo sudaromas projektų, kurie turės būti parengti pagal PESCO sistemą, sąrašas (OL L 65, 2018 3 8, p. 24).

            (4)  Europos Sąjungos ir Jungtinių Amerikos Valstijų Vyriausybės susitarimas dėl įslaptintos informacijos saugumo (OL L 115, 2007 5 3, p. 30).

            (5)  2018 m. birželio 25 d. Tarybos sprendimas (BUSP) 2018/909, kuriuo nustatomas bendras PESCO projektų valdymo taisyklių rinkinys (OL L 161, 2018 6 26, p. 37).